Sagging

thumb
Ël sagging, che an angleis a veul dì tiré giù, bassé, a l'é na mòda ëd porté le braje (baggy trousers,  bermuda, braje a vita bassa, jeans) sota la linia dla sintura, ma ëd sòlit sensa la sintura. 

A l'é partìa ant j'agn novanta ant jë Stat Unì e peui a l'é passá ant l'Inghiltèra e al dì d'ancheuj ëdcò ant ël rest dl'Europa. A l'é seguì 'n vaire anviron, ma a preval ant l'hip hop. 

Ël but a l'é fé vëdde le mudande, ëd sòlit boxer curt. Serte vòlte as dòvra la sintura për nen fé tombé completament le braje a tèra. A l'ha diverse variant an base a lë stil ch'a ìmita, com l'hip hop e lë skater. Për esempi an Australia as dòvro boxer longh an seda, ant l'Europa boxer curt e monocolor e an América e Inghiltèra ij boxer largh e con fantasìe ëd color. An serti pòst a l'é popolar sensa la majëtta, ma ëd sòlit a l'é abiná con braje larghe ch'a tombo fin ai pé e con na felpa con ël capussi, tìpica dlë stil hip hop o skater. 

Soens a l'é considerá ofensiv an serti pòst e a l'é proibì 'n serte scóle djë Stat Unì. Ant ël 2005 ël Parlament dla Virginia a l'ha sërcá ëd proibilo, ma ël provediment a l'é stàit bociá a la sconda letura.

Categorìa:Mòda